laion/Wikipedia-Exotic huggingface dataset:
Kräkk

Kräkk (inglise keeles crack) on argikeelne nimetus kokaiinvesinikkloriidist ja naatriumvesinikkarbonaadist valmistatava kokaiinipreparaadi kohta; kräkk on kokaiiniderivaat, mida võidakse tarbida ja enamasti tarbitaksegi narkootikumina. Kokaiini toorpulber segatakse vee või soodalahusega, segu keedetakse ning pärast keetmist külmutatakse kiiresti. Põhja settinud tahke aine kuivatatakse ja saadakse kokaiinipreparaat. Seda suitsetatakse sigaretina (segatuna tubakaga) või väikese kräkipiibuga ning see mõjub mõne sekundiga (mõnedel andmetel 8–10 sekundiga). Kräkk töötati välja 1985. aastal. Kräkki peetakse odavaks ja arvatakse, et see on põhjustanud laialdase uimastiprobleemi. Kräkk on erakordselt tugev sõltuvustekitaja. Kokaiin Kräkk ÕS 2018-s. Vaadatud 10.09.2022. Sinikka Piippo ja Ulla Salo, "Meelte ja tunnete taimed", 2007. Lk 36.
Dmitri

Dmitri on slaavi päritolu mehenimi. See on kreeka Demetriuse variant. Nime erikujud on näiteks Dmitry, Dimitri. 1. jaanuari 2019 seisuga oli Eestis eesnimi Dmitri 6226 mehel. Dmitri on Eestis populaarsuselt 9. mehenimi. Kõige populaarsem oli eesnimi Dmitri vanuserühmas 35–39, kus neid oli 10 000 elaniku kohta 95,54 ning Ida-Viru maakonnas, kus neid oli 10 000 elaniku kohta 99,61. Dmitri oli keskmiselt 35 aasta vanune (mediaanvanus on 35). Dmitri Adams, Eesti arst Dmitri Bertman, vene teatri- ja ooperilavastaja Dmitri Bruns, eesti arhitekt ja arhitektuuriteoreetik Dmitri Budõlin, Eesti judoka Dmitri Bulõkin, Venemaa jalgpallur Dmitri Furmanov, vene kirjanik Dmitri Glinka, Venemaa riigitegelane Dmitri Ivanov, Eesti kirjandusteadlane Dmitri Jarošenko, Venemaa laskesuusataja Dmitri Jazov, Nõukogude Liidu sõjaväelane Dmitri Karpov, Kasahstani kümnevõistleja Dmitri Kiritšenko, Venemaa jalgpallur Dmitri Kozak, Venemaa poliitik Dmitri Kruglov, Eesti jalgpallur Dmitri Kurilov, Eesti laulja Dmitri Lipartov, Venemaa jalgpallur Dmitri Mamin-Sibirjak, vene kirjanik Dmitri Markov, Valgevene-Austraalia teivashüppaja Dmitri Medvedev (kurjategija), Venemaalt pärit Eestis tegutsenud sarimõrvar Dmitri Medvedev, Venemaa poliitik Dmitri Mendelejev, vene keemik Dmitri Nešumajev, vene päritolu Eesti tehnikateadlane Dmitri Nevedrov, Eesti füüsik Dmitri Nikolajevski, Eesti trummar Dmitri Panov, Eesti keemik Dmitri Pavlov (pianist), vene pianist Dmitri Pavlov, Nõukogude Liidu sõjaväelane Dmitri Rogozin, Venemaa poliitik ja diplomaat Dmitri Segal, juudi rahvusest vene filoloog ja semiootik Dmitri Skiperski, Eesti jalgpallur Dmitri Šebedev, Nõukogude Liidu kabetaja Dmitri Šepilov, vene poliitik ja majandusteadlane Dmitri Šostakovitš, vene helilooja Dmitri Tšervonetski, õigusteadlane Dmitri Ustinov, Nõukogude Liidu riigitegelane ja sõjaväelane Dmitri Ustritski, Eesti jalgpallur Vale-Dmitri I, Vene tsaar aastatel 1605–1606 "Arhiivikoopia". Originaali arhiivikoopia seisuga 25. juuli 2019. Vaadatud 25. juulil 2019.{{netiviide}}: CS1 hooldus: arhiivikoopia kasutusel pealkirjana (link)
Rapla Laulustuudio

Rapla Laulustuudio on Rapla Kultuurikeskuses töötav stuudio, mille juhataja ja ainus juhendaja on Thea Paluoja. Rapla Laulustuudios laulavad noored alates 6. eluaastast kuni gümnaasiumi lõpuni (kuid alati on ka erandeid). Samuti võib Rapla Laulustuudiot pidada üheks Eesti edukamaks vokaalansamblite sünnikohaks. Seda tõestab juba fakt, et pole olnud peaaegu ühtegi konkurssi, kus mõni Thea Paluoja juhendatud vokaalansambel poleks saanud auhinnalist kohta. Stuudiovormi hakkas Thea Paluoja kasutama juba aastal 1990. Ent stuudio nimetus võeti kasutusele aastal 1992, kui lastega "lageda taeva alla" jäänud Thea Paluojale ulatasid abikäe kadunud Toivo Kurmet ja Erik Virgepuu ning tekkis Maghira Laulustuudio. Tol ajal oli stuudiovorm Raplas suhteliselt tundmatu nähtus. Eksisteeris vaid Maghira Kunstistuudio Krista Urveti eestvedamisel. Mõne aasta pärast sai stuudio juba Kultuurikeskuse katuse alla ja nimetati ümber Rapla Laulustuudioks. Aastate jooksul on Rapla Laulustuudios laulnud üle 1000 noore laulja. Esinemisi võib iga aasta kohta arvestada sadakond. Rapla Kultuurikeskuses on stuudio töötanud mingi aja igas olemasolevas ruumis, väljaarvatud juhataja kabinet ja tualetid. Viimastel aastatel on stuudio tegutsenud lava all asuvas endises pilliruumis, mis sai 2007. aasta suvel täielikult renoveeritud. Rapla Laulustuudio vilistlasi võib kohata nii roki- kui ka näitelavadel, Muusikaakadeemias, nii arstide seas kui ka ajakirjanduses. koorid vokaalansamblid duetid solistid Vaiko Eplik Priit Võigemast Märt Avandi vokaalansambel KLÜKK Rapla Laulustuudio neidudekoor vokaalansambel Segased
Everton

Everton on Liverpooli linnaosa. See paikneb linnakeskusest vahetult põhjas. Everton sai Liverpooli osaks 1835. aastal. 2001. aastal elas linnaosas 7398 inimest.
Zuénoula

Zuénoula (guro keeles Zuénoufla) on linn ja departemang (2. järgu haldusüksus) Elevandiluurannikul Bandama Rouge'i jõe ääres 250 km kaugusel pealinnast Yamoussoukrost. Geograafilised koordinaadid on 7°26' N, 6°03' W. Linnas on punane muld. Elanike arv on umbes 75 000. Põhilised etnilised rühmad on põliselanikud gurod (Gouro) ning sisserännanud djulad. Linnas elab ka kuid sisserändajaid riigi teistest piirkondadest ja mujalt Lääne-Aafrikast. Kõneldakse põhiliselt prantsuse, guro ja malinke keelt. Linnas toodetakse suhkrut. "Linna koduleht". Originaali arhiivikoopia seisuga 26. aprill 2008. Vaadatud 2. oktoobril 2007. Linna koduleht Kasutatud on inglise ja prantsuse vikipeedia artiklit seisuga 2. oktoober 2007.
Zug

Zug on linn ja vald Šveitsi keskosas Schweizer Mittellandis Zugi järve kirdeserval Zugerbergi jalamil ja alumistel läänenõlvadel 23 km Zürichist lõunas, Zugi kantoni pealinn. Linna pindala on 33,8 km² (üle 10 km² sellest on järve ala) ja elanike arv 24 665 (31. detsember 2006). Linn on põhiliselt saksakeelne ja katoliiklik. https://www.bfs.admin.ch/bfs/de/home/statistiken/bevoelkerung/stand-entwicklung.assetdetail.26565262.html, vaadatud 14.07.2024.
Thomas DiLorenzo

Thomas James DiLorenzo (sündinud 8. augustil 1954) on Ameerika Ühendriikide majandusteadlane. Ta kuulub Austria koolkonda.
Grady McWhiney

Grady McWhiney (15. juuli 1928 – 18. aprill 2006) oli ameerika ajaloolane. Ta uuris USA lõunaosariikide ja USA kodusõja ajalugu.
Konföderatsiooni Muuseum

Konföderatsiooni Muuseum on muuseum Ameerika Ühendriikides Virginia osariigis Richmondis, mis on Ameerika Riikide Konföderatsiooni endine pealinn. Muuseum avati 22. veebruaril 1896 Konföderatsiooni Valge Maja krundil. Ametlik koduleht
Lõuna Aurist

Lõuna Aurist (inglise keeles Southern Cross of Honor) oli Ameerika Riikide Konföderatsiooni sõjaline autasu. See asutati 12. oktoobril 1862.
George H. Wells

George H. Wells (1. september 1833 – 1. veebruar 1905) oli Ameerika Riikide Konföderatsiooni sõjaväelane.
ROM

ROM on lühend, mille tähendus võib olla erinev. ROM ehk püsimälu on digitaalseadmete mälu tüüp (read-only memory). ROM on Rumeenia kunagine maakood, mida kasutas Rahvusvaheline Olümpiakomitee aastatel 1956–1960 ja 1972–2006. ROM, Eesti hip-hop artist rom, mustlaskeele kood standardi ISO 639-2 järgi
Ameerika Riikide Konföderatsiooni dollar

Ameerika Riikide Konföderatsiooni dollar oli Ameerika Riikide Konföderatsiooni rahaühik. Aastail 1861–1865 lasti käibele paberrahasid nimiväärtuses 0,1–1000 dollarit. Näidised valmistati 1-sendisest ja ½-dollarilisest mündist, kuid metalli puudusel konföderatsiooni münte käibele ei lastud. Käibeloleku aja jooksul elas Ameerika Riikide Konföderatsiooni dollar üle hävitava inflatsiooni, muutudes kodusõja lõpul praktiliselt väärtusetuks. Pärast kodusõja lõppu keeldus Ameerika Ühendriikide valitsus Ameerika Riikide Konföderatsiooni raha välja lunastamast. Galerii
Zugi kanton

Zugi kanton on üks Šveitsi 26 kantonist. Ta asub Šveitsi keskosas. Zugi kantoni pindala on 239 km². Zugi kanton on pindalalt väikseim täiskanton ja temast on pindalalt väiksemad ainult kaks kantonit. Elanike arv on 106 530 (2006). Rahvastiku tihedus on 443 in/km² (viies koht Šveitsi kantonite seas). Zugi kanton jaguneb vahetult 11 vallaks: Baar, Cham, Hünenberg, Menzingen, Neuheim, Oberägeri, Risch, Steinhausen, Unterägeri, Walchwil, Zug. Zugi kanton on Šveitsis üks jõukamaid. Statistikateenistus
Saab 340

Saab 340 on kahe turbopropellermootoriga lähiliini reisilennuk. Lennuki projekteerisid ühiselt Rootsi firma Saab ja USA firma Fairchild. Saab töötas välja lennuki kere ning Fairchild tiiva ja stabilisaatori. Esmalend toimus 25. jaanuaril 1983. Viimane seda tüüpi lennuk valmis Saabi Linköpingi tehases aastal 1999. Lennuki loojate eesmärgiks oli tuua turule oma aja kohta konkurentsivõimeline regionaalliinilennuk. Pärast Fairchildi tagasitõmbumist ühistööst jätkas Saab üksi tellitud lennukite arendamist ja valmistamist. Lennuki salong mahutab 35 reisijat, lennusaatja ja kaks pilooti. Saab 340 on tervenisti metallkonstruktsiooniga, plaanilt sirge vabaltkandva alltiivaga lennuk, mille mittekandvates osades on palju kasutatud komposiitmaterjale. Saab 340 kaldtüürid ehk eleronid, pöörde- ja kõrgustüür ning propelleri võlliotste voolundajad on valmistatud täielikult komposiidist, kus kiudtäitena on kasutatud peamiselt kevlari. Kõigi tüürpindade kumerjate esiservade komposiidi täiteaineks on klaaskiudtekstiil. Lennuki mootorid General Electric CT7 on sama tüüpi, mis 1970. aastate militaarhelikopteritel Sikorsky UH-60, Bell 214ST, võimsusega 1250kW. Ka mootorite õhukogumisavade voolundajad on komposiitmaterjalist. Saab-340 turbomootorid ajavad ringi 3,2 m läbimõõduga neljalabalisi komposiitpropellereid Dowty Rotol-R320. Klaaskiu baasil komposiidist propellerilabad annavad metall-labadega võrreldes 54 kg kaalusäästu. Saab Fairchild SF-340 Saab 340A Saab 340B Saab 340B Plus Saab 340B plus SAR-200 Saab 340QC Tp 100 Saab 340AEW Erieye (militaarvariant) S100E Argus Oktoobriks 2005 oli tellimusi esitatud kokku 459 lennukile, neist 430 oli üle antud 56 operaatorile 25 riigis. Kevadel 2007 liisis lennufirmalt Golden Air kaks pruugitud Saab SF-340A tüüpi lennukit Estonian Air. Neist esimene jõudis Tallinna 30. augustil 2007. Lennukid läksid tütarettevõtte Estonian Air Regional kasutusse. 2014. aasta septembris sõlmis Airest lepingu viienda SAAB 340 ostuks. Lennuk registrinumbriga ES-LSE, hüüdnimega Echo, asus lendama Ungari ja Rumeenia vahel. Kasutajaid: Airest (8 kasutuses/1 varus) American Eagle Airlines (26 kasutuses/39 varus) Mesaba Airlines (49) Colgan Air (42) Regional Express (32) Air Nelson (17) Loganair (13) Japan Air Commuter (11) Shuttle America (11) Golden Air (10 - 7 340A ja 3 340B) Penair (8) Aerolitoral (AeroMexico) (6) Calm Air (6) Pacific Coastal Airlines (6) Estonian Air (tegevuse lõpetanud). Nyxair (6) Meeskond: 1-2, + 1 lennusaatja istekohti reisijatele: 30, 33 või 36 Tiivaulatus: 21,44 m Tiivaprofiil: NASA MS(1)-0316 / -0312 Pikkus 19,73 m Kõrgus: 6,97 m Tiivapindala: 41,8 m² Tühimass: 8140 kg Täismass: 13 155 kg Suurim lennukaal: 13 290 kg Mootor: 2 x General Electric CT7-5A2 või CT7-9B, turbopropeller, võimsus 2 x 1730 hp (1295 kW) Kütuse kogus: 2580 kg Maksimumkiirus: 523 km/h Reisikiirus: 467 km/h Lennukaugus: 1730 km Lennulagi: 7600 m / 9400 m
Zug (täpsustus)

Zug on mitme koha nimi: Zug, linn Šveitsis Zugi kanton, kanton Šveitsis Zugi järv, järv Šveitsis Zug, Freibergi linnaosa Saksimaal Zug, küla Austrias Vorarlbergi liidumaal Bludenzi ringkonnas Lechi vallas Zug ehk Zoug, asula Lääne-Saharas Zugi dā'irah ehk Zougi dā'irah, 2. järgu haldusüksus Lääne-Saharas Auserdi provintsis Zugi saar USA-s Michigani osariigis River Rouge'i linnas Zug on perekonnanimi, mille tuntud kandja oli Szymon Bogumił Zug, Poola arhitekt EV Zug on Šveitsi Zugi linna jäähokimeeskond. Zug on tegelane seriaalist TUGS. Zug.com ZUG
David Furnish

David James Furnish (sündinud 25. oktoobril 1962) on Kanada filmimees, kes on Elton Johni ametlik elukaaslane.
Tsüklon

Tsüklon ehk madalrõhuala ehk madalrõhkkond (kreeka κύκλος 'ring') on maakera atmosfääri alumises kihis troposfääris, õhurõhu ebaühtlasest jaotusest tekkinud võimas õhumassi pööris, mille keskmes on õhurõhk kõige madalam. Tsüklonis puhuvad tuuled põhjapoolkeral spiraalselt (keerisena) vastupäeva ja lõunapoolkeral päripäeva. Tuule spiraalne puhumine tuleneb Coriolisi efektist, mis Maa põhjapoolkeral paneb otseliikuvat objekti (tuult) inertsi tõttu säilitama oma algset liikumissuunda ruumis, kuid maakera pöörlemise tõttu jääb liikumise suund geograafilisest sihist paremale. Kuna tsükloni keskmes on õhurõhk kõige madalam, siis on tuule gradientjõud suunaga just madalrõhkkonna keskmesse, kuid tegelikes tingimustes kaldub tuule teekond Coriolisi jõu ja maapinna hõõrdejõu koosmõjul Maa põhjapoolkera parasvöötmes umbes 30° paremale. Tuule suuna järgi on võimalik otsustada kuspool meist asub madalrõhuala. Kui seista seljaga vastu tuult, siis meie 30 kraadi vasakule ette suunatud käe poole jääb madalrõhuala. Tsüklonid võivad tekkida erinevates olukordades ja viisil, nende kujunemine ei ole siiski veel täielikult selge. Kahte erinevate omadustega õhumassi voolamise sirgel eraldusjoonel frondil, tekib mingil põhjusel häiritus. Frondil kujuneb laine, mis soodsas olukorras suureneb. Suurenenud keeriselises laines eristuvad õhumasside sooja sektori soefront ja külma sektori külmfront, mis arenedes järgneval liikumisel liituvad ehk okludeeruvad. Seejärel tekib suletud ringi isobaaride väli, madala õhurõhuga vastupäeva pöörlev ala, mille keskmesse spiraalselt voolanud õhu trajekroorid konvergeeruvad (liituvad). Kokkuvoolav õhk on sunnitud üles kerkima, tekib tõusev õhu liikumine, mille käigus hakkab niiskus adiabaatilise jahenemise tõttu kondenseeruma. Seepärast on tsükloni keskmes iseloomulikult pilvised ja sajused ilmad. Tsüklonid ei seisa paigal, vaid liiguvad erinevaid teid pidi. Meile tuleb suurem osa tsükloneist Atlandilt. Sageli liiguvad tsüklonid mitte üksikult, üksteisest pika ajavahemikuga eraldatuina, vaid sarjana, n-ö tsükloniperekonnana. Nende perekondade iga on võrdlemisi lühike, keskmiselt kuni kuus ööpäeva, nii et perekonna esimene tsüklon jõuab juba täituda kui viimane on alles tekkestaadiumis. Tsükloni aasta keskmine liikumiskiirus on Lääne-Euroopas ligikaudu 30 km/h. Tsükloni liikumiskiirus on muutlik, mõnikord tsüklon peatub ja püsib mitu päeva ühel ning samal kohal. Samuti võivad muutuda tsükloni liikumissuund, kuju ja suurus. Tsükloni liikumine meie aladele toob eelnevaga võrreldes pilvisemat ilma ja sademeid. Soojal poolaastal kaasneb sellega ilma jahenemine, talvisel poolaastal aga soojenemine ja lumesadu. Antitsüklon Õhumass Eesti entsüklopeedia, 9. köide, Tallinn 1996, lk 557 A. Tõllassepp, Metereoloogia kõigile, Eesti riiklik kirjastus, Tallinn 1960 Tsüklon ja antitsüklon EMHI
Baromeeter

Baromeeter ehk õhurõhumõõtur on mõõteriist, millega mõõdetakse õhurõhku. Aneroidbaromeeter Barograaf Barogramm
Helkivad ööpilved

Helkivad ööpilved ehk polaarmesosfääripilved[viide?] on hõbehallid või valkjad, vahel ka kuldsed pilved, mis on nähtavad 50–70° põhja- ja lõunalaiusel suvel kesköö paiku põhjataevas. Pilved asuvad 75–85 km kõrgusel ja on nähtavad, kui allpool horisonti asuv päike neid valgustab. Herman Mürk; Herbert Niilisk 1959. Juhend helkivate ööpilvede ja virmaliste vaatlusteks. (Abiks loodusevaatlejale 41.) Tartu. Helkivad ööpilved Simuna kohal Väga heledad helkivad ööpilved Simunas Helkivad ööpilved ja Varbla Põhikool Jüri Kamenik, Taas on käes helkivate ööpilvede hooaeg, Postimees, 1. juuni 2017
Sofia Rotaru

Sofia Rotaru (ukraina keeles Софiя Михайлiвна Євдокименко-Ротару; sündinud 7. augustil 1947) on moldaavia päritolu Ukraina estraadilaulja ja näitleja. Rotaru repertuaaris on üle 400 laulu vene, ukraina, rumeenia, moldaavia, bulgaaria, serbia, poola, saksa, itaalia, hispaania ja inglise keeles. Rotaru on osalenud mitmes muusikafilmis[viide?]. Teda on hüütud Bukoviina ööbikuks. Ajalehe Postimees vene väljaanne on teda nimetanud popikuningannaks[viide?]. Ta on kõige kõrgemalt makstud esineja Ukrainas[viide?]. 2000. aastal valis Ukraina Kõrgeim Akadeemiline Nõukogu Rotaru 20. sajandi parimaks Ukraina estraadilauljatariks. Ta on valitud Tšernovtsõ linna aukodanikuks. Rotaru elab Jaltas ja Kiievis. Tema vanemad rändasid Ukrainasse Moldovast. Ukraina NSV teeneline kunstnik (1973) Ukraina NSV rahvakunstnik (1976) Moldaavia NSV rahvakunstnik (1983) Rahvaste Sõpruse orden (NSV Liit, 1985) NSV Liidu rahvakunstnik (1988) Ukraina kangelane (2002) orden "Teenete eest Isamaa ees" (Venemaa, 2002) Kišinjovi aukodanik (2013) "Ukraina rahvuslik legend" (2021, Відзнака Президента України «Національна легенда України») Koduleht
Doudou Diène

Doudou Diène (sündinud 1941) on Senegali politoloog ja jurist, kes oli alates augustist 2002 juulini 2008 ÜRO rassilise diskrimineerimise ja ksenofoobia eriraportöör. Diène on lõpetanud Caeni Ülikooli, tal on doktorikraad Pariisi Ülikoolist avalikus õiguses ja diplom politoloogias Pariisi välispoliitika instituudist. Ta on töötanud Senegali esindajana UNESCO juures. 1977. aastast töötas UNESCO sekretariaadis. 2007. aasta septembris külastas ta Eestit, äratades tähelepanu ettepanekuga anda vene keelele riigikeele staatus. http://www.ohchr.org/EN/Issues/Racism/SRRacism/Pages/IndexSRRacism.aspx ÜRO eriraportöör: Eestis peaks olema mitu riigikeelt
Marc Ducret

Marc Ducret (sündinud 19. augustil 1957 Pariisis) on prantsuse džässkitarrist ja -helilooja. 21.–23. oktoobrini 2007 külastas ta Eestit, andes kontserte Kumu auditooriumis, Tartu Athena Keskuses ja Viljandi Kultuurimajas. Ametlik koduleht Biograafia (eesti keeles)
Spa vald

Spa on vald Belgias Liège'i provintsis. Spaa Wettelijke Bevolking per gemeente op 1 januari 2018, vaadatud 9.03.2019.
Charlotte Lewis

Charlotte Lewis (sündinud 7. august 1967) on inglise näitleja. Tuntuks sai ta filmiga "The Golden Child" ("Kuldne laps", 1986) Charlotte Lewis andmekogus IMDb (inglise)
Charlotte Lewis (korvpallur)

Charlotte Lewis (10. september 1955 Chicago, Illinois – 17. september 2007 Kansas City, Missouri) oli Ameerika Ühendriikide korvpallur, kes kuulus 1976. aastal olümpiamängudel hõbemedalid võitnud naiskonda. Pikkus: 188 cm nekroloog
Sankt Galleni kanton

Sankt Galleni kanton on kanton (1. järgu haldusüksus) Šveitsi kirdeosas. Suuremad linnad on Sankt Gallen, Rapperswil-Jona, Gossau, Wil, Uzwil, Altstätten ja Buchs. Kantonis on 77 valda (seisuga 1. jaanuar 2015). Statistikateenistus, vaadatud 28.08.2019.
PRK

PRK võib tähendada: PRK ehk Põhja-Korea. PRK ehk fotorefraktiivne keratektoomia (refraktiivne silmakirurgia meetod).
Appenzell Ausserrhodeni kanton

Appenzell Ausserrhoden on kanton Šveitsi kirdeosas. Riigiõiguse seisukohalt on Appenzell Ausserrhoden poolkanton ja saab saata vaid ühe esindaja Kantonite Nõukogusse. Kantoni valitsus ja parlament asuvad Herisaus, kuid kõrgem kohus Trogenis. Kantonis on 20 valda (2007). Bilanz der ständigen Wohnbevölkerung nach Kanton, definitive Jahresergebnisse, 2018, vaadatud 22.03.2022. Appenzell Ausserrhodeni koduleht
Kroonuaia sild

Kroonuaia sild on sild Tartus. See ületab Emajõge ning ühendab Kroonuaia ja Sauna tänavat. Kroonuaia tänava otsa kohale paigaldati 1945. aastal puitpontoonsild, mis 1956. aastal asendati raudpontoonsillaga. Tegemist oli autosillaga, millest sõitsid üle ka bussid, samas oli see jõelaevade jaoks piisavalt kõrge. 1970. aastate alul sild lagunes ja selle asemele rajati jalakäijatele mõeldud lahtikäiv pontoonsild. Jalakäijate sild avati jõelaevade läbilaskmiseks ja kevadise jäämineku ajal. Sild lagunes 1989. aastal ja seda enam ei taastatud. Raudbetoonsilda hakati ehitama 1996. aasta alguses. Silla projekteeris Anatoli Petrov Peterburist ja ehitas K-Most. Sild avati liikluseks 5. detsembril 1996. Sild on kaherealine ja 89 meetrit pikk. Sild läks linnale maksma 16,2 miljonit krooni. Romeo Metsallik Tartu sillad (I) Tartu linna kodulehel (vaadatud 27. juunil 2020) Pontoonsild Emajõe Nupuklubi, 12. november 2006 Rein-Matti Laarmaa: Pontoonsild Tartu linna koduleht, 19. oktoober 2005 Argo Taal: "Tartus avati Kroonuaia sild" Postimees, 6. detsember 1996
Haso riik

Haso riik oli riik Aafrikas 17.–19. sajandini. Riigi territoorium asetses piki Senegali jõge praeguse Senegali ja Mali Kayesi piirkonna aladel. Pealinn oli Senegali territooriumil asuv Médine. Rahvastik koosnes peamiselt fulbedest, malinkedest ja soninkedest. Riigi esimene valitseja Fankamala (kuningas) oli Séga Doua (1681–1725). Peale tema surma algas ta poegade Dibba Samballa ja Demba Maddy vahel kodusõda ning Haso jagunes viieks väiksemaks riigiks, millest võimsaim oli Dembaya, mida valitses Hawa Demba Diallo (1810–1833). Nagu idas asuv Bambara riik sõltus ka Haso riik suuresti orjakaubandusest. Seda nii riigi siseselt, kuid orjasid müüdi ka eurooplastele. Perekonna staatus ühiskonnas oli seda kõrgem, mida rohkem orje see omas. Orjakaubandus tekitas tihedaid läbikäimisi eurooplastega, peamiselt prantslastega. 1857. aastal ründas Toucouleuri riigi valitseja El Hadj Umar Tall Haso riiki, kuid prantsuse sõjajõudude abiga õnnestus rünnak tagasi lüüa. Riik säilitas küll vormiliselt iseseisvuse, kuid sattus tugevasse sõltuvusse Prantsusmaast. 1880. aastal muudeti vormiliselt iseseisev Haso riik Prantsuse Sudaani osaks.
Zoug

Zoug (ka Zug, Sug, Zoûg) on asula Lääne-Sahara kaguosas Mauritaania piiri lähedal POLISARIO kontrolli all oleval alal. Zougi järgi on saanud nime sihktiivalise putuka Pamphagulus uvarovi alamliik Pamphagulus uvarovi zugiata. 2014 Moroccan census http://rgph2014.hcp.ma/file/166326/
Sug

"Sug" ('Tõmme') on norra kirjaniku Cecilie Løveidi lühiromaan. Selle andis välja kirjastus Gyldendal 1979. aastal. Teos on just nagu punktiirromaan, mis koosneb lühifragmentidest. Pikemad tekstid jutustavad tükikesi ühest loost; paljud lühikesed tekstid on lüürilised ning neid võib pidada proosaluuletusteks või luuletusteks. Pärast seda teost keskendus Løveid lüürilise proosa asemel näidenditele. Raamatus räägivad vaheldumisi kaks naist, Kjersti ja Monika. Kjersti Gilje on ka raamatu "Alltid skyer over Askøy" peategelane. Tal tekib suhe abielumehega, kes aga ei suuda oma naist maha jätta. Suhe muutub väljakannatamatuks ja puruneb. Kjerstil on kriis ning ta põgeneb mõneks ajaks oma sõbratari Monika juurde. Monika mõtiskleb omaenda suhetest meestega. "Sug" võrdleb meeste ja naiste seksuaalsust ning näitab, et mees saab pendeldada kahe naise vahet, kuid naine vajab pikaajalisi siduvaid suhteid ning kannatab mehe käitumise all. Kjersti kasvas üles koos üksikemaga, kelle meremees maha jättis. Meest näidatakse armastuse hulkurina. Ometi ei saa ka naine läbi seksuaalsuseta ning raamatu kolmandas osas püüab Kjersti alustada "meeste seatud tingimustel" uut suhet Matsiga. "Sog oder das Meer unter den Brettern", Düsseldorf: Claassen 1984, saksa keeles "Sea swell", London: Quartet 1986, inglise keeles "Imu", Helsingi: Kirjayhtymä 1987, soome keeles
POL

POL või pol on lühend, mis võib tähendada järgmist: POL on Poola kolmetäheline riigikood standardi ISO 3166-1 järgi POL on Põlvamaa Omavalitsuste Liit POL on Pärnumaa Omavalitsuste Liit pol on poola keele kood standardite ISO 639-2 ja ISO 639-3 järgi ...
Haso

Haso võib tähendada mitut asja: Haso riik praeguse Senegali ja Mali alal Haso linnaosa Jecheongi linnas Lõuna-Koreas
Médine

Médine on mitme linna nimi: Médine, linn Malis Médine, linn Senegalis Médine on prantsuse räppar. Médine on Mediina prantsuspärane nimi.
Jäätmejaam

Jäätmejaam (ka: jäätmekeskus) on spetsiaalselt rajatud ja tehniliselt varustatud jäätmekäitluskoht (detailplaneeringu ja projekti järgi), kuhu on paigutatud taaskasutatavate jäätmete kogumiseks ja esmaseks töötlemiseks kogumiskonteinerid, sh ohtlike jäätmete kogumiskonteiner. Jäätmejaamas on ka olmehoone ning toimub kasutuskõlblike ja suurjäätmete (mööbli, kodumasinate, majatarvete, riietusesemete jms) kogumine ja jaotamine. Jäätmejaamas võib kompostida orgaanilisi jäätmeid. Võrreldes jäätmepunktiga on jäätmejaama teeninduspiirkond suurem (üks jäätmejaam võib hõlmata omavalitsuse erinevaid piirkondi, tervet omavalitsust, tervet maakonda) ning seal toimub ka jäätmete käitlemine. Jäätmejaamas võidakse vastu võtta ka ettevõtetes liigiti kogutuid jäätmeid. Jäätmejaama on võimalik ehitada laadimis- ja/või sorteerimisjaamana. jäätmekäitluskeskus Kullamaa valla jäätmekava kehtestamine. Elektrooniline Riigi Teataja (eRT). KO, 19.07.2005, 186, 1871 [1] (vaadatud 30.01.2009) Kullamaa valla jäätmekava kehtestamine. Elektrooniline Riigi Teataja (eRT). KO, 19.07.2005, 186, 1871 [2] (vaadatud 30.01.2009)